Държавен вестник, бр. 31, 2006 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  31
„Криптография“ (кат. 5) означава дисциплината, която включва принципи, средства и методи за преобразуването на
данни с цел да се скрие информационното им съдържание, да се предотврати нерегламентираното им модифициране
или да не се допусне неоторизираното им използване. „Криптографията“ се ограничава до преобразуването на
информация с използване на един или повече „секретни параметри“ (напр. крипто променливи) или свързаното с това
управление на ключовете.
ВАЖНО.
„Секретен параметър“: константа или ключ, който се пази в тайна от други лица или съвместно се
използва само от лица в определена група.
„ОТП/СТР“ (кат. 3, 4) е еквивалентно  на „Комбинирана теоретична производителност“.
 „Навигация, чрез бази данни“ („НБД/DBRN“) (кат. 7) системи означава системи, които използват различни източници
с предварително измерени данни по географски карти, интегрирани да осигурят точна навигационна информация при
динамични условия. Източниците на данни включват батиметрични карти, звездни карти, гравитационни карти,
магнетични карти или 3-измерни цифрови карти на местностите.
„Скорост на предаване на данните“ (кат. 5) означава скоростта, определена в Препоръка 53-36 на МСД, отчитайки, че
при небинарна модулация, бод и бит в секунда не са еквивалентни. Тук следва да се включват  и битовете за кодиране,
проверка и синхронизация.
Забележка.
Когато се определя „скоростта на предаване на данните“, обслужващите и административните
канали се изключват.
Техническа забележка.
Това е максималната еднопосочна скорост, т.е. максималната скорост или при предаване, или при приемане.
„Деформируеми огледала“ (кат. 6) (известни също и като адаптивни оптични огледала) означава огледала, които имат:
a.
Една единствена оптична отразяваща повърхност, която се деформира динамично под въздействие на отделни
усуквания или сили с цел компенсиране на изкривявания в оптичната форма на вълната, падаща върху огледалото;
или
b.
Множество от отразяващи оптични елементи, които могат поотделно и динамично да се преместват под въздействие
на въртящи моменти или сили с цел компенсиране на изкривявания в оптичната форма на вълната, падаща върху
огледалото.
„Обеднен уран“ (кат. 0) означава уран, в който количеството изотоп уран-235 е по-малко от това,  което се среща в
природата.
„Разработване“ (ОБТ БЯТ / GTN NTN Всички) се отнася до всички фази, предхождащи серийното производство, като
проектиране, проектни проучвания, проектни анализи, проектни концепции, сглобяване и изпробване на прототипи,
пилотни производствени схеми, данни по проекта, процеса на преобразуване на данните по проекта в продукт,
проектиране на конфигурацията (конструкцията), проектиране на технологията, планове.
„Дифузионно свързване“ (кат. 1, 2, 9) означава твърдо молекулярно свързване поне на два различни метала в единно
цяло с обща якост, равна на тази на най-слабия материал.
„Цифров компютър“ (кат. 4, 5) означава оборудване, което може под формата на една или повече дискретни променливи
да изпълни всичко от изброеното по-долу:
a.
Приемане на данни;
b.
Съхраняване на данни или команди във фиксирани или променливи (записваеми) запаметяващи устройства;
c.
Обработване на данни посредством запаметена последователност от команди, която може да бъде модифицирана;
и
d.
Осигуряване на изходни данни.
ВАЖНО. Модифицирането в запаметената последователност от команди включва замяна на фиксираните
запаметяващи устройства, но не физическа промяна на кабелите или на вътрешните връзки.
„Скорост на предаване на цифрова информация“ (кат. 5) означава общата скорост (в битове) на предаване на
информацията, предавана директно в произволен вид среда.
ВАЖНО. Виж също „обща скорост на предаване на цифрова информация“.
„Директно хидравлично пресоване“ (кат. 2) означава процес на деформация, при който се изполва гъвкав балон, пълен
с течност, в пряко съприкосновение със заготовката.
„Скорост на отклонение“ (жироскоп) (кат. 7) означава времето на отклонение на изходящите данни от желаните
изходящи данни. Той се състои от случайни и систематични компоненти и се изразява като еквивалентно входящо
ъглово отклонение за единица време по отношение на инерционно пространство.
„Динамично адаптивно маршрутизиране“ (кат. 5) означава автоматично пренасочване на трафика на основата на
анализ на моментните реални условия на мрежата.
ВАЖНО.
Това не включва случаите, когато решенията за маршрутизиране се вземат на основата на предварително
дефинирана информация.
„Динамични анализатори на сигналите“ (кат. 3) означава „анализатори на сигналите“, които използват техники на
извадки и преобразуване на цифри, за да се формира изображение в Спектъра на Фурие на дадената форма на сигнала,
включително информация за амплитудата и фазата.
ВАЖНО. Виж също „анализатори на сигналите“.
„Ефективен грам“ (кат. 0, 1) „специален  ядрено разпадащ се материал“ означава:
a.
За плутониеви изотопи и уран-233, теглото на изотопа в грамове;